PolyAgent/wiki_georgian_en_parallel_20231101 huggingface dataset:
ქანწილი

ქანწილი, იგივე წილქანი — ჯვრის ფორმის პირობითი ნიშანი ქართულ ხელნაწერებში, რომელიც დაისმოდა ტექსტის დასაწყისში. მონოგრამა მიღებულია ქართული ასომთავრული „Ⴕ“ და „Ⴜ“ ასოების გრაფიკული შეერთების შედეგად. ხელნაწერებში გვხვდება რამდენიმე სახესხვაობით, რომელთაგანაც ყველაზე გავრცელებულია: ⳩ და . ამგვარი ნიშნები გავრცელებული იყო როგორც ქართულ ხელნაწერებში, ისე — მთელ ქრისტიანულ სამყაროში. ქანწილის პირველი გამოყენების ფაქტი დასტურდება სინურ მრავალთავში (864 წელი) და აქედან მოყოლებული თითქმის ყველა ოთხთავში გამოიყენება. გვხვდება როგორც ტექსტის დასაწყისში, ისე ტექსტის შიგნით, ცალკეული მუხლების გამოსაყოფად. ტრადიციულად, შესრულებულია სინგურით. იწერება ტექსტის მარცხენა კიდეზე, ზოგჯერ შეიძლება საზედაო ასოს თავზე იყოს მოთავსებული. ქანწილი ოთხთავის ხელნაწერებში საკითხავების დასაწყისებს აღნიშნავს. თვეების მიხედვით განლაგებული საკითხავები ოთხთავს ბოლოს აქვს დართული. ტექსტი მუხლებად არის დაყოფილი და საკითხავის მოძებნა შეიძლება მუხლის რიცხვის საშუალებით. ამასთან, მკითხველის თვალსაჩინოებისათვის გადამწერი საკითხავთან ნიშანსაც სვამდა. ქართულ ხელნაწერთა ანდერძ-მინაწერების მიხედვით ნიშანს ქანწილი ეწოდება. ტერმინი „ქანწილი“, ან „წილქანი“, როგორც მოხსენიებულია ხელნაწერში A-38, წერილობით ძეგლებში X საუკუნიდან გვხვდება. უფრო მოგვიანებით მას „ჯვარსაც“ უწოდებენ: „ზანდუკი საწელიწდოჲ გამოკრებული სახარებისაჲ, საძიებელი ესრედ სახედ. სადაცა წითელი ჯუარი ჯდეს ესეთი , მუნ სახარებისა თავი არს და სადაცა ჯუარვარსკულავი ჯდეს ესრეთი > სახარებისა ბოლოჲ არს...“ქანწილი, როგორც ჩანს, ბერძნულის გავლენით გავრცელდა სხვადასხვა ქრისტიანულ კულტურებში. იგი დასაწყისის აღსანიშნავად დადასტურდა კოპტურსა და ძველ ბულგარულ წარწერებში. ასევე, ქართულშიც ბერძნულის საფუძველზე დამკვიდრდა.
ლიტერატურა
ჯავახიშვილი ივ., ქართული პალეოგრაფია, 1949, გვ. 147
ჟორდანია თ., ქრონიკები I, 1892, გვ. 94
Гранстрем Е.,О происхождении глаголической азбуки, Труды отдела древнерусской литературы, институтрусской литературы, XI, М. 1955
Groningen B., Short Manual of Greek Paleography, 2-nd edition, Leiden, 1955
სქოლიო
ქართული ხელნაწერები
ქართული პალეოგრაფია
ამფიუმისებრნი

ამფიუმისებრნი
ამფიუსებრნი — კუდიანი ამფიბიების ოჯახი. შეიცავს ერთ გვარს, ერთ სახეობას — ამფიუმას (Amphiuma means). გავრცელებულია ჩრდილოეთ ამერიკის სამხრეთ-აღმოსავლეთ ნაწილში. ამფიუსებრთა სხეულის სიგრძე 100 სმ-ს აღწევს. მოკლე და განუვითარებელ კიდურებს ისინი ვერ იყენებენ. სუსტად განვითარებული უქუთუთოო თვალები ნაზი კანით აქვთ დაფარული. დედალი კვერცხს ნოტიო ნიადაგში ყრის, გარს ეხვევა და ასე რჩება ლარვების გამოჩეკამდე. ზრდასრულ ამფიუსებრთ ფილტვებთან ერთად აქვთ შინაგანი ლაყუჩები და ლაყუჩის გარეგანი ხვრელები.
ლიტერატურა
ქსე, ტ. 1, გვ. 415, თბ., 1975.
კუდიანი ამფიბიები
ელ-მაჰვიტი

ელ-მაჰვიტი - ქალაქი დასავლეთ იემენში. ელ-მაჰვიტიდან 69 კილომეტრში მდებარეობს ქვეყნის დედაქალაქი სანა. დასახლებული პუნქტი მდებარეობს ზღვის დონიდან 2000 მეტრზე. ქალაქი არის ელ-მაჰვიტის მუჰაფაზის ადმინისტრაციული ცენტრი.
იემენის ქალაქები
2041

2041
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
Lasioglossum hypochlorinum

Lasioglossum hypochlorinum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1940 წელს.
იხილეთ აგრეთვე
Lasioglossum-ის სახეობების სია
სქოლიო
hypochlorinum
როზივკის რაიონი

როზივკის რაიონი — რაიონი უკრაინაში, ზაპორიჟიის ოლქში. მისი ფართობია 610 კმ². 2015 წლის აღწერის მონაცემებით რაიონის მოსახლეობა 9 033 ადამიანს შეადგენდა, ხოლო სიმჭიდროვე 16 კაცს კმ²-ზე. როზივკის რაიონის ადმინისტრაციული ცენტრია ქალაქი როზივკა.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
ზაპორიჟიის ოლქის რაიონები
აკმურუნი

აკმურუნი — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 1430 ადამიანი. რაიონულ ცენტრ ბაიმაკიდან დაშორებულია 13 კილომეტრით. უახლოესი რკინიგზის სადგურია სიბაი, რომელიც დაშორებულია 56 კმ-ით.
რესურსები ინტერნეტში
Совет муниципальных образований Республики Башкортостан.
სქოლიო
ბაიმაკის რაიონის სოფლები
მელიქაური

მელიქაური — მარადმწვანე ბუჩქი მაჯაღვერისებრთა ოჯახისა. მისი სიმაღლე 1 მ აღწევს. გავრცელებულია ხმელთაშუაზღვისპირეთის ზოგიერთ ქვეყანაში. ჩვენში ძირითადად დასავლეთ საქართველოშია გავრცელებული კოლხურ ტყეებში, გვხვდება აღმოსავლეთ საქართველოშიც.
იზრდება ტყის ან სუბალპურ სარტყლის ფოთლოვანი ტყეების ქვეტყეში, აგრეთვე ალპური სარტყლის მდელოებზე.
ლიტერატურა
მაჯაღვერისებრნი
ახალსოფლის ნამოსახლარი

ახალსოფლის ნამოსახლარი — არქეოლოგიური ძეგლი მდინარე მტკვრის მარჯვენა ნაპირზე, ქარელის მუნიციპალიტეტის სოფელ ახალსოფლის და სუქითის მთის შუა მდებარე სახნავი მიწების ტერიტორიაზე. თარიღდება ადრინდელი შუა საუკუნეებით და გვიანდელი ბრინჯაოს ხანით. 1946 წელს, არხის გაყვანისას გამოვლინდა ცალკეული ნასახლარი ბუდეები. ძეგლზე მოპოვებული მასალა ინახება საქართველოს სახელმწიფო მუზეუმში.
ლიტერატურა
ქარელის მუნიციპალიტეტის არქეოლოგიური ძეგლები
Aenictus trigonus

Aenictus trigonus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Aenictus-ს გვარიდან. მიეკუთვნება Dorylinae-ს ქვეოჯახს..
სქოლიო
Aenictus
გამბელა

გამბელა — ქალაქი დასავლეთ ეთიოპიაში. გამბელის რეგიონის ადმინისტრაციული ცენტრი. 2005 წლის მონაცემებით ქალაქში ცხოვრობს 31 282 კაცი, რომელთაგანაც 33,8% ანუაკოს ეთნიკური ჯგუფია, 26.1% – ორომო, 14% – ამჰარა, 10.4% – ნუერი, 6.5% – ტიგრაი, 4.3% – კამბაატა და 4.9% სხვა.
სქოლიო
ეთიოპიის ქალაქები
კვირიასხევის მეორე ნასოფლარი

კვირიასხევის მეორე ნასოფლარი — არქეოლოგიური ძეგლი თიანეთის მუნიციპალიტეტის სოფელ კვირიასხევის სამხრეთით, 11 კილომეტრზე, ნასოფლარზე დადასტურდა 25 ნამოსახლარი ბუდე (4 x 8 მეტრი, 5 x 10 მეტრი და ასე შემდეგ). ნასოფლარის მიდამოებში ზედაპირულად აღმოჩნდა ანტიკური და ადრინდელი შუა საუკუნეების წითლად გამომწვარი და წითლად შეღებილი, გაპრიალებული სამტუჩა დოქების, ჯამებისა და ქოთნების ნატეხები.
ლიტერატურა
თიანეთის მუნიციპალიტეტის არქეოლოგიური ძეგლები
თბილისის მერი

თბილისის მერი — ხალხის მიერ არჩეული პოლიტიკოსი, რომელიც 1991 წლიდან საქართველოს პრეზიდენტის მიერ ინიშნებოდა. 2006 წლის 12 ოქტომბერს თბილისის მერი თბილისის საკრებულოს მიერ იქნა არჩეული. 2010 წლის 30 მაისს საქართველოს ადგილობრივი თვითმმართველობის ორგანოების არჩევნები გაიმართა, სადაც საქართველოს ისტორიაში პირველად, თბილისის მერი პირდაპირი წესით იქნა არჩეული.
კომპეტენციები
ქალაქის მერი პასუხისმგებელია ქალაქის ბიუჯეტსა და სამთავრობო საქმიანობების სტრატეგიულ დაგეგმარებასა და განვითარებაზე მთელი თბილისის მასშტაბით. ქალაქის მერის გეგმები დაწვრილებით განიხილება თბილისის საკრებულოს მიერ. აღნიშნული გეგმების განხორციელება ხდება თბილისის მუნიციპალიტეტის სხვადასხვა სამთავრობო ორგანიზაციების მიერ.
თბილისის მერები
თბილისის ყოფილი მმართველები
ტფილისის ამირები
ტფილისის საამირო — არაბთა სახალიფოს ვასალური პოლიტიკური ერთეული საქართველოში, არსებობდა 736 - 1122 წლებში. არაბი ამირები თავიდან მთელ აღმოსავლეთ საქართველოს მართავდნენ, მაგრამ ქართველი ხალხის ბრძოლის შედეგად მათი სამფლობელო ნელ-ნელა შემცირდა. IX საუკუნის დასაწყისში საამირო მოიცავდა მხოლოდ ქართლს, ხოლო XI საუკუნიდან — ქალაქ ტფილისს და მის მიმდებარე მიწებს ქვემო ქართლის ტერიტორიაზე. საამირო საკუთარი დამოუკიდებლობისათვის ებრძოდა ქართულ სამეფო-სამთავროებს, ასევე სახალიფოს ცენტრალურ ხელისუფლებას. საამიროს სამი დინასტიის — შუაბიანთა, შაბანიანთა და ჯაფარიანთა წარმომადგენლები მართავდნენ.
1062 წლიდან 1068 წლამდე და ჯაფარიან ამირათა მმართველობის შემდეგ, თბილისის გაერთიანებული საქართველოს სამეფოსთან შეერთებამდე, 1080 წლიდან 1122 წლამდე, თბილისს ქალაქის ბერები განაგებდნენ. ამ პერიოდში, შოთა მესხიას აზრით, ტფილისში საქალაქო კომუნა ("ქალაქის საბჭო") არსებობდა.
1122 წელს დავით აღმაშენებელმა აიღო თბილისი, წერტილი დაუსვა თბილისის საამიროს არსებობას და ქალაქი გაერთიანებული საქართველოს დედაქალაქად აქცია.
ტფილისის ქალაქის თავები რუსეთის იმპერიაში
რამდენადაც ქალაქის საბჭოს შეძლებული მოსახლეობა ირჩევდა, ხოლო თბილისში ასეთთა შორის უმრავლესობას არაქართველები შეადგენდნენ, თბილისის ქალაქის თავებიც ხშირად არაქართველები იყვნენ რამდენიმე გამონაკლისის გარდა, როგორებიც იყვნენ დიმიტრი ყიფიანი და ვასილ ჩერქეზიშვილი. თბილისი შენდებოდა როგორც კავკასიის ადმინისტრაციის რუსული ცენტრი, ამიტომ თბილისის ხელისუფლებას რუსული იმპერიული პოლიტიკის გატარება ევალებოდა.
თბილისის მმართველები 1917-1921 წლებში
1917 წლის 30 ივლისს ჩატარდა დემოკრატიული არჩევნები, რომელიც პროპორციული სისტემით, საყოველთაო, თანასწორი, ფარული და პირდაპირი კენჭისყრის პრინციპით გაიმართა. ქალაქის თავად სათათბირომ აირჩია ნიკოლოზ ელიავა.
1919 წლის თებერვალში ჩატარდა თბილისის თვითმმართველობის პირველი არჩევნები დამოკიდებელ საქართველოში. ქალაქის თავის თანამდებობას ეწოდა მოურავი. 1919-1921 წლებში ქალაქის მოურავი იყო ბენიამინ ჩხიკვიშვილი.
საბჭოთა პერიოდი
1921-1991 წლებში საბჭოთა პერიოდში თბილისის მერის სახელწოდება იყო — თბილისის რევოლუციური კომიტეტისა და საქალაქო საბჭოს აღმასკომის ხელმძღვანელი.
ლიტერატურა
რესურსები ინტერნეტში
თბილისის მერიის ოფიციალური საიტი
თბილისის მთავრობა
გიულიუქი (კახი)

გიულიუქი (კახი)
გიულიუქი — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 2,363 კაცი.
ისტორია
სოფლის თავდაპირველი სახელწოდებაა ვარდიანი. ძველი ნასახლარები მთაზეა გაშენებული, შემდგომი პერიოდისა კი ბარში. 1706 წლამდე სოფელში ქართველები ცხოვრობდნენ. 1706 წელს ჭარ-ბელაქანში კახეთის მეფის, დავით II-ის მარცხიანი ლაშქრობის შემდეგ კახეთის სამეფომ დაკარგა ელისენი. სოფელში დასახლებულმა მუღალებმა მას სახელი შეუცვალეს და უწოდეს გიულლიუქი (გულვარდიანი).
იხილეთ აგრეთვე
ვარდიანის ეკლესია
ლიტერატურა
რესურსები ინტერნეტში
კახის რაიონის სოფლები
Rhytidoponera hanieli

Rhytidoponera hanieli — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
გესალასი

გესალასი — ქალაქი და მუნიციპალიტეტი ესპანეთში, შედის ნავარის პროვინციის ესტელია-ორიენტალის კომარკის შემადგენლობაში. ფართობი — 76,82 კმ². მოსახლეობა — 421 კაცი (2020 წ.).
იხილეთ აგრეთვე
ნავარის მუნიციპალიტეტები
რესურსები ინტერნეტში
გესალასის მუნიციპალიტეტის ოფიციალური საიტი
სქოლიო
ნავარის მუნიციპალიტეტები
ნავარის ქალაქები
კაცია-ადამიანი?!

კაცია-ადამიანი?! — ქართველი მწერლის ილია ჭავჭავაძის სატირული მოთხრობა თავად ლუარსაბ თათქარიძესა და მის ოჯახზე, რომელშიც გაშუქებულია მარადიული პრობლემა ადამიანის ცხოვრების არსისა. ერთი გამოგონილი პერსონაჟის მაგალითზე გაკრიტიკებულია ადამიანის ბიოლოგიური არსებობა. მოთხრობაში, ასევე, გაკრიტიკებული არიან იმდროინდელი ქართველები, როგორც თავად-აზნაურობა, ასევე გლეხები და მათი ზოგიერთი ჩვეულება.
რესურსები ინტერნეტში
კაცია-ადამიანი?!
ილია ჭავჭავაძის ნაწარმოებები
სატირული რომანები
ფარსი
კრიტიკული რეალიზმი
ქართული მოთხრობები
პედერსიორენის მუნიციპალიტეტი

პედერსიორენის მუნიციპალიტეტი — მუნიციპალიტეტი იაკობშტადის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 11 197 ადამიანს შეადგენს. მუნიციპალიტეტის ფართობი 826.05 კმ²-ია. მოსახლეობის სიმჭიდროვე 14.1 ადამიანია 1 კმ²-ზე. მუნიციპალიტეტის ოფიციალური ენებია: შვედური ენა (90.1%) და ფინური ენა (9%). მუნიციპალიტეტი მოიცავს პატარა სოფლებს, მათ შორის: ესეს, პურმოს, ედსერვოს და ა.შ. მეზობელი მუნიციპალიტეტებია: ევიიარვი, კაუჰავა, კრონობი, ლუოტო, პიეტარსაარი და უუსიკაარლეპიი. მუნიციპალიტეტის ტრადიციული დარგებია: სოფლის მეურნეობა და გემთმშენებლობა.
რესურსები ინტერნეტში
Municipality of Pedersöre – Official website
Kållby on the web
სქოლიო
ოსტრობოტნიის მუნიციპალიტეტები
Škoda 06 T

Škoda 06 T
The Škoda 06 T is a five-carbody-section low-floor bi-directional tram, developed by Škoda for the Italian city of Cagliari.
The vehicle is six-axle and fully air-conditioned, and is based on the Škoda 05 T. The low-floor area represents 65% of the entire vehicle floor.
Production
9 trams have been produced and delivered to Cagliari.
External links
Information on Škoda webpages
Tram YouTube videos
Tram vehicles of Italy
Škoda trams
de:Škoda Elektra#06T für Cagliari
15 დეკემბერი

15 დეკემბერი — გრიგორიანული კალენდრის 349-ე დღე (ნაკიან წლებში – 350-ე დღე). წლის ბოლომდე დარჩენილია 16 დღე.
დღის მოვლენები
ძვ. წ. 1290 : რამზეს II ეგვიპტის ფარაონი ხდება.
533 : ტიკამერონის ბრძოლაში ბიზანტიელი მხედართმთავარი ველისარიუსი ვანდალებსამარცხებს.
1891 : ჯეიმზ ნასმითმა შემოიღო კალათბურთის პირველი ვერსია ცამეტი წესითა და ორი ცხრა წევრიანი გუნდით.
1917 : კიშინიოვში მოლდავეთის სახალხო რესპუბლიკა გამოცხადდა.
1939 : კინოფილმ „ქარწაღებულნის“ პრემიერა გაიმართა ატლანტაში, ჯორჯია.
1941 : დრობიცკი–იარზე, ხარკოვთან (უკრაინა), ნაცისტებმა 15 000 ებრაელი დახვრიტეს.
1976 : სამოა გაეროს წევრი ხდება.
1994 :
ნეტსკეიპ ნავიგატორის (1.0) პირველი ვერსია შეიქმნა.
პალაუ გაეროს წევრი ხდება.
2010 : ჟურნალმა ტაიმმა 2010 წლის ადამიანად Facebook-ის ხელმძღვანელი მარკ ცუკერბერგი დაასახელა.
2011 :
აშშ-ის ოფიციალური განცხადებით დასრულდა ერაყის ომი.
საფრანგეთის სასამართლომ ქვეყნის ყოფილ პრეზიდენტს ჟაკ შირაკს ორწლიანი პირობითი პატიმრობა შეუფარდა.
2013 : მიშელ ბაჩელეტი 4 წლის შემდეგ კვლავ აირჩიეს ჩილეს პრეზიდენტად.
2018 : კიევში გაერთიანებულ საეკლესიო კრებაზე უკრაინის მართლმადიდებელი ეკლესიის შექმნა გამოაცხადეს, რომლის მეთაურადაც ეპიფანე აირჩიეს.
ამ დღეს დაბადებულნი
1832 : გიუსტავ ეიფელი — ფრანგი ინჟინერი
1907 : ოსკარ ნიმეიერი — ბრაზილიელი არქიტექტორი
1924 : ანა კალანდაძე — ქართველი პოეტი
1955 : პოლ სიმონონი — ინგლისელი ბას გიტარისტი (The Clash)
1956 : უილიამ ორბიტი — ინგლისელი პროდიუსერი და მუსიკოსი
ამ დღეს გარდაცვლილნი
1958 : ვოლფგანგ პაული — შვეიცარიელი ფიზიკოსი
1966 : უოლტ დისნეი — ამერიკელი კინორეჟისორი
დღესასწაულები
მართლმადიდებელი ეკლესია აღნიშნავს შემდეგი წმინდანების ხსენების დღეს:
ისე წილკნელი
აბაკუმ წინასწარმეტყველი
წმინდა მიროპია
იოანე, ირაკლემონე, ანდრია და თეოფილე
იხილეთ აგრეთვე
სხვა თვეები:
1215
სოლომონ ცაიშვილი

სოლომონ ცაიშვილი
სოლომონ მაქსიმეს ძე ცაიშვილი (დ. 26 თებერვალი, 1900, სოფ. ცაიში, (ზუგდიდის რაიონი) — გ. 21 ნოემბერი, 1957, თბილისი) — ქართველი პუბლიცისტი.
ბიოგრაფია
დაამთავრა ქუთაისის პირველი გიმნაზია, უსახსრობის გამო სწვლის გაგრძელება ვერ შესძლო, დაბრუნდა მშობლიურ სოფელში და დაიწყო მასწავლებლობა.1926 წელს გაზეთ კომუნისტის თანამშრომელია, მალე გადადის მასწავლებლად სოფელ პატარძეულში. 1932 წლიდან მოღვაწეობას იწყებს პედაგოგიურ ჟურნალ-გაზეთების რედაქციებში, მოგვიანებით — ქართული ლიტერატურის მუზეუმში.
სოლომონ ცაიშვილი იკვლევდა მშობლიური მწერლობისა და პედაგოგიკის საკითხებს. მის კალამს ეკუთვნის მონოგრაფიები: „ნიკო ავალიშვილი“, „პეტრე ჭარაია“, „სახალხო განათლების მოღვაწეები“, „ნიკო დადიანი“, „უიარაღო“, „ეკატერინე გაბაშვილი“ და სხვა მრავალი. მკვლევარმა გამოავლინა მანამდე უცნობი მასალები ს. დოდაშვილის, ი. ჭავჭავაძის, ა. წერეთლის, დ. ყიფიანის, ა. ლაისტის ლიტერატურლ მემკვიდრეობასა და მოღვაწეობაზე. აღსანიშნავია, რომ მისი რედაქციით, წინასიტყვაობით და შენიშვნებით გამოიცა იონა მეუნარგიას ქართველი მწერლობის ორი ტომი. საზოგადო მოღვაწეს იონა მეუნარგიას, რომელმაც დიდი გავლენა მოახდინა ს. ცაიშვილის, როგორც მკვლევარისა და მოქალაქის ფორმირებაზე, მადლიერმა მოსწავლემ საგანგებო მონოგრაფია მიუძღვნა.
ამის გარდა, ს. ცაიშვილი აქტიურად თანამშრომლობდა ქართულ პერიოდიკაში, სადაც დაიბეჭდა 600-ზე მეტი გამოკვლევა, წერილი, ნარკვევი, ლიტერატურის, პედაგოგიკისა თუ ჩვენი ეროვნული ფოლკლორის უმნიშვნელოვანეს საკითხებზე. მადლიერმა ქართველმა ხალხმა 1989 წელს ამადგარ მოღვაწეს მშობლიურ სოფელში სახლ-მუზეუმი გაუხსნა.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 393, თბ., 1994
ქართველი პუბლიცისტები
დაბადებული 26 თებერვალი
დაბადებული 1900
გარდაცვლილი 21 ნოემბერი
გარდაცვლილი 1957
ზუგდიდის მუნიციპალიტეტში დაბადებულები
დიდუბის პანთეონში დაკრძალულები
კოლტის კანტონი

კოლტის კანტონი
კოლტა — კანტონი ეკვადორში, ჩიმბორასოს პროვინციაში. ადმინისტრაციული ცენტრია ქალაქი კახაბამბა. 2001 წლის აღწერის მონაცემებით მოსახლეობა 44,701 ადამიანს შეადგენდა.
სქოლიო
ჩიმბორასოს პროვინციის კანტონები
აბელარდო-პარდო-ლესამეტას რაიონი

აბელარდო-პარდო-ლესამეტას რაიონი — რაიონი პერუში, ანკაშის რეგიონის ბოლონესის პროვინციაში. მდებარეობს ზღვის დონიდან 2.096 მეტრზე. 2007 წლის მონაცემებით, მოსახლეობა 678 ადამიანს შეადგენდა, სიმჭიდროვე 59.95 ადამიანი კმ²-ზე. ფართობი 11.31 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
ანკაშის რეგიონის რაიონები
ბოლონესის პროვინციის რაიონები
Belém do Brejo do Cruz

Belém do Brejo do Cruz is the northernmost municipality in the Brazilian state of Paraíba.
References
Populated places established in 1961
Municipalities in Paraíba
Solenopsis nitidum

Solenopsis nitidum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
Here, There and Everywhere

Here, There and Everywhere
„Here, There and Everywhere“ — ინგლისური როკ-ჯგუფ The Beatles-ის სიმღერა. იგი შეტანილია ალბომში Revolver, რომელიც გამოვიდა 1966 წელს.
სიმღერის ავტორია პოლ მაკ-კარტნი (ალბომზე ავტორებად მითითებულები არიან ლენონი/მაკ-კარტნი). „Here, There and Everywhere“ პოლის ერთ-ერთი საყვარელი საავტორო სიმღერაა, ისევე, როგორც ჯორჯ მარტინის, სიმღერის პროდიუსერის. იგივე პატივისცემას სიმღერის მიმართ ჯონ ლენონი გამოხატავდა. 2000 წელს Mojo-ს ყველა დროის უდიდესი სიმღერების სიაში „Here, There and Everywhere“-მ მე-4 ადგილი დაიკავა.
კომპოზიცია 1966 წლის ივნისში იწერებოდა, Revolver-ის შექმნის უკანასკნელ ეაპზე. მაკ-კარტნიზე მისი დაწერისას გავლენა იქონია ბრაიან უილსონის მიერ The Beach Boys-ისთვის დაწერილმა "God Only Knows"-მა.
შექმნა და შთაგონება
სიმღერის განხილვისას პოლ მაკ-კარტნი ხშირად იხსენებდა ბრაიან უილსონის ავტორობის „God Only Knows“-ს, როგორც შთაგონების წყაროს.
უკანასკნელი შეტანილია The Beach Boys-ის 1966 წლის ალბომში Pet Sounds, რომელიც, თავის მხრივ, The Beatles-ის Rubber Soul-ით არის შთაგონებული (რომელიც წინა წლის დეკემბერში გამოვიდა. 1966 წლის 17 მაისს, The Beach Boys-ის ახალი ალბომის ამერიკაში გამოცემის მეორე დღეს, მაკ-კარტნი და ჯონ ლენონი ესწრებოდნენ Pet Sounds-ის მოსმენის დახურულ საღამო, გამართულს ლონდონის ვალდორფის სასტუმროში.
უილსონის სიმღერებით შთაგონებულმა, მაკ-კარტნიმ „Here, There and Everywhere“ დაწერა ორი კვირის თავზე, ლენონის სახლში, უეიბრიჯში, სანამ ჯონი გაღვიძებას ელოდებოდა. იგი იხსენებდა: „აუზთან ვიჯექი, გიტარით და დავიწყე მი-ში დაკვრა. სულ მალე რამდენიმე აკორდი მივიღე და, ვფიქრობ, სანამ გაიღვიძებდა, სიმღერა თითქმის მთლიანად დავწერე. ამიტომ სტუდიაში წავიღეთ და დავასრულეთ.“
რესურსები ინტერნეტში
სქოლიო
The Beatles-ის სიმღერები
1966 წლის სიმღერები
1976 წლის სინგლები
კოსტერჰავეტის ეროვნული პარკი

კოსტერჰავეტის ეროვნული პარკი — პირველი საზღვაო ეროვნული პარკი შვედეთში. გაიხსნა 2009 წლის სექტემბერში. მდებარეობს ვესტრა-გეტლანდის ლენში. მოიცავს ზღვასა და კოსტერის კუნძულების ნაპირებს, თუმცა არა თავად კუნძულებს. ჩრდილოეთით ესაზღვრება ნორვეგიულ საზღვაო პარკ იტრე-ჰვალერს.
ბუნება
გარემო უნიკალურია შვედეთის წყლებისთვის. აღრიცხულია ზღვის ფლორისა და ფაუნის 6 000-ზე მეტი სახეობა, რომელთაგან 200 შვედეთის გარდა სხვაგან არსად გვხვდება. კოსტრეფიორდის სიღრმე 200 მეტრია, 5-7 გრადუსით დაბალია ტემპერატურა, მარილიანობა 35%-ია. ატლანტიკურ დინებებს შემოყოლილია მხარფეხიანები, ზღვის ღრუბლები და მარჯნის ლიფსიტები. გავრცელებულია ზღვის იშვიათი ფრინველები.
კანონის სპეციალური რეგულაციით დაშვებულია პროფესიონალური თევზაობა.
იხილეთ აგრეთვე
შვედეთის ეროვნული პარკების სია
რესურსები ინტერნეტში
Kosterhavets webbplats
სქოლიო
შვედეთის ეროვნული პარკები
ზურაბ თოთიბაძე

ზურაბ თოთიბაძე
ზურაბ გივის ძე თოთიბაძე (დ. 16 თებერვალი, 1964, თბილისი) — ქართველი მხატვარი-ანიმალისტი, გრაფიკოსი და ხატმწერი.
ბიოგრაფია
დაიბადა თბილისში 1964 წლის 16 თებერვალს არქიტექტორის ოჯახში.
დაამთავრა 62-ე საშუალო სკოლა.
1983 წელს ჩაირიცხა თბილისის სახელმწიფო სამხატვრო აკადემიაში დაზგური გრაფიკის ფაკულტეტზე. მანამდე, მას ხატვაში ამზადებდა საქართველოს სახალხო მხატვარი თამაზ ხუციშვილი.
1983 წელს ზ. თოთიბაძე პირველად იღებს მონაწილეობას გამოფენაში, რომელიც ჩატარდა გამომცემლობა „მერანის“ საგამოფენო დარბაზში. ამ ჯგუფურ გამოფენაში, მის გარდა მონაწილეობას იღებდნენ თეა ბოტკოველი, გელა კესიდი და გიორგი წულაძე. სტუდენტობის პერიოდში შქმნილი მისი ორი ნამუშევარი „ჯვრის მონასტერი“ და „ბავშვობა“ ინახება ქ.საარბრიუკენის მერიის კოლექციაში.
1987—1988 წწ. პრაქტიკას გადიოდა პრაღაში და ვარშავაში, ხოლო სადიპლომო ნამუშევრის დაცვამდე კვალიფიკაციის ასამაღლებლად იმყოფებოდა კრაკოვში, მოსკოვში, ლენინგრადში, რიგაში და იურმალაში პროფესორ კოკა იგნატოვის ხელმძღვანელობით.
1988 წელს მონაწილეობას იღებს მოსკოვის კრემლის, ხარების სახელობის ტაძრის სარესტავრაციო სამუშაოებში, რომელსაც ხელმძღვანელობდა ილია გლაზუნოვი.
სამხატვრო აკადემიის დასრულების შემდეგ ზ. თოთიბაძე მუშაობას იწყებს საქართველოს დიზაინისა და ერგონომიკის ინსტიტუტში, გრაფიკის სტუდიის ხელმძღვანელის თანამდებობაზე. ამის პარალელურად, მუშაობს ფერწერაში და დაზგურ გრაფიკაში, აფორმებს საბავშვო ჟურნალ „ჯეჯილს“.
1993 წელს მისი ხელნაწერი და ილუსტრირებული ორი პოემა „თამარ მეფის სახე ბეთანიის ეკლესიაში“ და „ორი ქართველი“ ზყრაბ კალანდაძის თაოსნობით გამოიცა ჰოლანდიაში.
1989 წელს მონაწილეობს მსოფლიო კარიკატურისტთა წოველწლიურ კონკურსში სტამბოლში, რომელიც ტარდება აიდნა დოვგანის სახელობის კარიკატურის მუზეუმში. შესულია მსოფლიო კარიკატურისტთა კატალოგში.
1994 წელს ზ. თოთიბაძე მონაწილეობას იღებს მოსკოვში გამართულ ალექსანდრე პუშკინისადმი მიძღვნილ ბიენალე „პუშკინიადაში“, სადაც მის მიერ დასურათებულმა ხელნაწერმა წიგნმა მიიღო პირველი ადგილი და იმავე წელს იქნა გამოცემული.
2000 წელს მისი მეოხებით იქმნება ჟურნალი „მონადირე“, რომელიც პირველი ქართული ბეჭდური გამოცემაა ამ თემატიკასთან დაკავშირებით.
ზ. თოთიბაძეს საქართველოს მონადირეთა კავშირისთვის შექმნილი აქვს არაერთი პლაკატი, კატალოგი, სიგელისა თუ დიპლომის მაკეტი.
2003 წელს გამოიცა ოტია იოსელიანის წიგნი „კოკა წყალზე ტყდება“, რომელიც მთლიანად გააფორმა თოთიბაძემ. იმავე წელს გამოიცა მის მიერ ილუსტრირებული ერიჰ კესტნერის „ტყუპთა ოინები“.
ზ. თოთიბაძეს შექმნილი აქვს უამრავი ეტიკეტები და სასაქონლო ნიშნები ღვინისათვის, კონიაკისთვის, ლიმონათისთვის და ფარმაკოლოგიისთვის. 2000 წელს „ზულის“ ქარხნის დირექტორისთვის შექმნა სანადირო ვაზნის „ჰუბერშტუსის“ სარეკლამო პლაკატი.
ზ. თოთიბაძე გარკვეული ხნით მუშაობდა არქიტექტურულ კომპანია „ფრონტონში“, რომელსაც გია ქინქლაძე ხელმძღვანელობდა. ამავე პერიოდში მან გააფორმა თბილისში მდებარე გერმანული ლუდის რესტორან „შტუტგარტის“ ინტერიერი.
2004 წლიდან თოთიბაძე აქტიურად მუშაობს ხატწერაში და ჰქმნის და ანახლებს ეკლესიებისთვის ქართულ ხატებს.
რესურსები ინტერნეტში
ქართველი მხატვრები
დაბადებული 1964
დაბადებული 16 თებერვალი
ზურაბ
ერიმანთოსი

ერიმანთოსი (ბერძნ. Ερύμανθος) — მდინარე საბერძნეთში, პელოპონესის დასავლეთით. მიედინება აქაიის, არკადიისა და ელიდას ნომების ტერიტორიაზე. სათავე აქვს ერიმანთოსის მთის სამხრეთ-აღმოსავლეთ კალთაზე. სიგრძე 40 (50) კმ. ხეობა შემოსილია ხშირი ფიჭვით.
მდინარის ნაპირებთან გაშენებულია რამდენიმე სოფელი. ერიმანთოსი მდინარე ალფეოსის შენაკადია.
აქვს შენაკადები. მდინარის ხეობის ზოგიერთი მონაკვეთი ტყითაა დაფარული.
იხილეთ აგრეთვე
საბერძნეთის მდინარეების სია
რესურსები ინტერნეტში
ალფეოსი
სქოლიო
საბერძნეთის მდინარეები
მაივეი ეარლაინსი

მაივეი ეარლაინსი — ქართული ავიაკომპანია, რომელიც ოპერირებს თბილისის შოთა რუსთაველის სახელობის საერთაშორისო აეროპორტიდან.
2016 წლის მაისში „ჰუალინგ ჯგუფმა“ განაცხადა, რომ ისინი გეგმავდნენ ავიაკომპანიის შექმნას, რომლის ბაზაც საქართველოში იქნებოდა. საქართველოს ყოფილ პრემიერ მინისტრ გიორგი კვირიკაშვილთან შეხვედრის დროს „ჰუალინგ ჯგუფის“ პრეზიდენტმა მას ავიაკომპანიის გეგმები გააცნო, რომელშიც თბილისიდან ევროპის და აზიის, ხოლო მოგვიანებით ამერიკის მიმართულებით რეგულარული რეისების განხორციელება შედიოდა.
ავიაკომპანიას, ექსპლუატანტის სერტიფიკატი (AOC) 2018 წლის 26 თებერვალს მიენიჭა. გადაყვანა-გადაზიდვის მოწმობა კი კომპანიამ თებერვალში აიღო.
2018 წლის 3 აპრილს „მაივეი ეარლაინსმა“ განახორციელა პირველი ჩარტერული რეისი თეირანის მიმართულებით, რომლითაც მედიის, საქართველოს ბაზარზე ოპერირებადი ტურისტული სააგენტოების და საჯარო უწყებების წარმომადგენლებმა იმგზავრეს.
ამჟამად კომპანიის საკუთრებაშია ორი ბოინგ 737-800 ტიპის თვითმფრინავი, რომლებიც 170 მგზავრს იტევენ, აქედან 8-ს ბიზნეს კლასში ხოლო 162-ს ეკონომ კლასში.
რესურსები ინტერნეტში
სქოლიო
ქართული ავიაკომპანიები
2016 წელს დაარსებული ავიაკომპანიები
ძვ. წ. 688

ძვ. წ. 688
მოვლენები
მდებარეობის მიხედვით
ევროპა
როდოსელებმა და კრეტელებმა სიცილიაზე ჯელა დააარსეს.
თემის მიხედვით
სპორტი
ოლიმპიაში 23-ე ოლიმპიადა ჩატარდა. ოლიმპიურ თამაშებს კრივი დაემატა.
დაიბადნენ
გარდაიცვალნენ
აჩიგვარა

აჩიგვარა — სოფელი აფხაზეთის ავტონომიურ რესპუბლიკაში, გალის მუნიციპალიტეტში, მდინარე ოქუმის მარცხენა ნაპირზე, სამურზაყანოს დაბლობზე. თემის ცენტრი (სოფლები: ბულიშხინჯი, გუდავა, ოხურეი, ტოგონი, ფუწყური). ზღვის დონიდან 20 მ, შავი ზღვიდან 13 კმ, გალიდან 9 კმ. რკინიგზის სადგური. 2008 წლიდან ოკუპირებულია რუსეთის ფედერაციის მიერ.
ლიტერატურა
სქოლიო
აჩიგვარის თემის სოფლები